Blaze7451/Wiki-th-20250601 huggingface dataset:
แคดไท

แคดไทย *  (CADThai) เป็นแพลตฟอร์มออนไลน์ สำหรับเพื่อผู้ใช้งานโปรแกรมแคด ผู้ที่เขียนแบบทั่วไป รวมไปถึงผู้ที่ทำงานกี่ยวกับการดีไซน์และออกแบบงานสองและสามมิติในด้านก่อสร้างและด้านอุตสาหกรรม ออกแบบมาเพื่อให้ผู้ใช้งานโปรแกรมดังกล่าวโดยเฉพาะคนไทย ได้เข้าถึงเครื่องมือพื้นฐานในการนำไปประกอบอาชีพ หรือนำไปช่วยลดเวลาในการทำงานเพื่อยกระดับคุณภาพชีวิตในการสร้างงานและนวัตกรรมใหม่ๆ 

**บริการของแพลตฟอร์ม แคดไท**
  โปรแกรม CADThaiDWG โปรแกรมเขียนแบบ 2-3 มิติ ที่สามารถทำงานกับไฟล์ DWG ทดแทนหรือทำงานร่วมกันกับโปรแกรมเขียนแบบอื่นๆในท้องตลาดได้ โดยไม่มีค่าใช้จ่ายด้านลิขสิทธิ์- Library แหล่งรวมโมเดล 2/3 มิติ รวมไปถึง Block และไฟล์ BIM ที่ตรงตามมาตรฐานอุตสาหกรรม หรือตรงตามยี่ห้อต่างๆที่มีอยู่จริง ที่สามารถนำไปใช้ในโปรแกรมเขียนแบบต่างๆได้โดยไม่ต้องเสียเวลาสร้างเอง-  Knowledge แหล่งเรียนรู้กับคอร์สเรียนฟรี ในด้านสายงานแคดและการออกแบบดีไซน์-  Shareground พื้นที่สำหรับแชร์ผลงานออกแบบ 2 และ 3 มิติ สำหรับสมาชิกแพลตฟอร์ม รวมไปถึงการดาวน์โหลดนำไฟล์ที่เกี่ยวข้องไปใช้ในโปรแกรมออกแบบ

**อ้างอิง**
  รายละเอียดแพลตฟอร์ม CADไท
หมวดหมู่:ซอฟต์แวร์ไทย
อบีสกันดั้ม

ZGMF-X31S อาบีสกันดั้ม(ญี่ปุ่น:アビスガンダム  ;อังกฤษ:Abyss Gundam) เป็นโมบิลสูทที่มีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มซี้ดเดสทินี ออกแบบโดยคุนิโอะ โอคาวาระ
อาบีสกันดั้มเป็นหนึ่งในโมบิลสูทรุ่นเซคันด์สเตจของซาฟท์ เนื่องจากสนธิสัญญายูเนียสได้ห้ามใช้งานนิวตรอนแจมเมอร์แคนเซลเลอร์กับโมบิลสูท โมบิลสูทรุ่นเซคันด์สเตจจึงใช้วิธีชาร์จพลังงานให้แบตเตอรี่ด้วย ระบบส่งพลังงานลำแสงดิวเทเรียม ของยานมิเนอร์ว่าแทน เกราะเฟสชิฟท์อาเมอร์ของโมบิลสูทรุ่นเซคันด์สเตจยังได้รับการปรับปรุงเป็นวาริเอเบิลเฟสชิฟท์อาเมอร์ (Variable Phase Shift Armor - VPS)ที่พัฒนาต่อมาจากข้อมูลของเฟสชิฟท์อาเมอร์เปลี่ยนสีได้ของสไตรค์รูจ ซึ่งสามารถปรับค่าพลังงานที่ใช้และพลังป้องกันได้และจะทำให้สีเปลี่ยนไป ที่แตกต่างกันคือวาริเอเบิลเฟสชิฟท์อาเมอร์สามารถเปลี่ยนสีได้ระหว่างการต่อสู้ แต่สไตรค์รูจต้องทำการปรับแต่งก่อนทำการสู้รบ

**จุดเด่น**
อาบีสกันดั้มเป็นโมบิลสูทที่ออกแบบมาเพื่อให้ใช้งานในการสู้รบทางน้ำ แต่ต่างจากโมบิลสูทแบบสะเทินน้ำสะเทินบกรุ่นก่อนๆของซาฟท์ที่สามารถใช้ในการสู้รบทั่วไปและใช้งานในอวกาศได้ อาบีสกันดั้มไม่ใช้ปืนคลื่นเสียงเป็นอาวุธเหมือนโมบิลสูทแบบสะเทินน้ำสะเทินบกรุ่นก่อนๆแต่ใช้อาวุธบีมปกติแทน เมื่อใช้ในการต่อสู้ทั่วไปจึงใช้งานเหมือนยูนิตยิงสนับสนุนระยะไกล ส่วนเมื่อใช้งานในน้ำจะแปลงร่างเป็นโมบิลอาเมอร์ที่สามารถเคลื่อนไหวในน้ำด้วยความเร็วสูงได้ ที่ไหล่ทั้งสองข้างของอาบีสกันดั้มเป็นโล่ขนาดใหญ่ซึ่งด้านในของโล่แต่ละข้างจะมีบีมแคนน่อนสามลำกล้องซึ่งเป็นอาวุธหลักในร่างโมบิลสูท ส่วนด้านนอกติดตั้งตอร์ปิโดลันเชอร์และปืนคู่ไว้ ที่หน้าอกมีบีมแคนน่อนอานุภาพสูงและด้านหลังจะมีบีมแคนน่อนแฝด "บาลาเอนารุ่นปรับปรุง"ซึ่งพัฒนาต่อมาจากพลาสม่าแคนน่อนของฟรีด้อมกันดั้ม
ในภาคเสริมกันดั้มซี้ด เดสทินีแอสเทรย์นั้นระบุว่าเดิมทีนั้นมีแผนใช้โครงสร้างแบบคอร์สเปลนเดอร์ของอิมพัลส์กันดั้มกับอาบีสกันดั้มแต่ถูกยกเลิกไป ซึ่งระหว่างการทดสอบที่แพลนท์ อาเมอรี่วัน นั้น อาบีสกันดั้มมีมาเล สเตราด์เป็นนักบินทดสอบ ซึ่งในกลุ่มนักบินทดสอบรุ่นแรกสี่คนนั้นมีเพียงมาเลและชิน อาสึกะที่ได้รับเลือกให้เป็นนักบินตัวจริง แต่มาเลถูกยิงบาดเจ็บสาหัสขณะที่หน่วยแฟนธอมเพนของกลุ่มพันธมิตรโลกได้บุกเข้าไปขโมยโมบิลสูทรุ่นเซคันด์สเตจ โดยอาล์ว นีเดอร์ได้เป็นผู้ขโมยและใช้งานอาบีสกันดั้มซึ่งกลุ่มพันธมิตรโลกได้ให้รหัสใหม่กับอาบีสกันดั้มเป็น RGX-02 อาบีสกันดั้มถูกทำลายในการต่อสู้กับอิมพัลส์กันดั้มของชิน อาสึกะที่หมู่เกาะครีตพร้อมกับที่อาล์วก็ได้เสียชีวิตไปด้วย

**ดูเพิ่ม**
 รายชื่อหุ่นยนต์ใน Cosmic Era
หมวดหมู่:หุ่นยนต์ใน Cosmic Era
กราโนลา

กราโนลาแบบอาหารเช้า
กราโนลา (granola) คืออาหารตะวันตกอย่างหนึ่งที่อาจจัดให้เป็นได้ทั้งอาหารเช้าจำพวกธัญพืชหรือเป็นขนมกินเล่นก็ได้ ประกอบไปด้วยข้าวโอ๊ต ถั่ว น้ำผึ้ง ผสมเข้าด้วยกันและอบจนกรอบ บางครั้งก็มีการเพิ่มผลไม้แห้ง ลูกเกด หรืออินทผลัมลงไปด้วย ถ้ามีการคนระหว่างอบ กราโนลาจะไม่เกาะกันมากนัก เหมาะสำหรับเป็นอาหารเช้า
กราโนลาให้พลังงานมาก (มีแคลอรีสูง) น้ำหนักเบา เก็บได้นาน จึงมักถูกนำไปเป็นเสบียงระหว่างการเดินทางเหมือนกับมูสลี
กราโนลาสามารถนำไปทานคู่กับโยเกิร์ต น้ำผึ้ง ผลไม้สด นม ซีเรียลอย่างอื่น หรือจะใช้แต่งหน้าขนมก็ได้

**กราโนลาแบบแท่ง**
กราโนลาแบบแท่ง
กราโนลาแบบแท่งหรือ "กราโนลาบาร์" (Granola bar) หรือบางครั้งเรียกว่า "ซีเรียลบาร์" คือกราโนลาที่ถูกอัดให้เป็นแท่งและนำไปอบ นิยมกินเป็นขนมหรืออาหารว่าง
ผู้ที่คิดค้นกราโนลาแบบแท่งขึ้นมาคือ สแตนลีย์ เมสัน 

**อ้างอิง**
หมวดหมู่:อาหารจากธัญพืช
หมวดหมู่:อาหารเช้า
หมวดหมู่:อาหารว่าง
เกรย์ฮาวด์

สุนัขเกรย์ฮาวด์
เกรย์ฮาวด์ (Greyhound) ถิ่นกำเนิดอยู่ที่อังกฤษ การใช้งานคร้งแรก ไล่กวดกระต่ายป่า กำเนิดเมื่อ 3,000 ปีก่อนคริสตกาล ส่วนสูง 69-76 ซม. น้ำหนัก 27-32 กก. นิสัย เป็นมิตร ร่าเริง 
สุนัขเกรย์ฮาวนด์ที่ใช้ในการประกวดจะมีขนาดใหญ่กว่าที่ใช้ในการวิ่งแข่ง แต่ทั้งสองชนิดมีลักษณะภายนอกเหมือนกันทุกประการ คือ มีรูปร่างและกล้ามเนื้อได้สัดส่วนช่วยให้วิ่งได้เร็วมาก ช่วงอกลึกทำให้มีความจุของปอดมากขึ้น สีขนอาจมีหลากหลาย บางตัวอาจมีสีขนมากกว่าหนึ่งสี
ประวัติ หลักฐานที่อาจบ่งบอกว่าสุนัขพันธุ์นี้มีต้นกำเนิดในตะวันออกกลางคือ การพบภาพสุนัขที่มีลักษณะคล้ายคลึงกันในสุสานของอียิปต์โบราณซึ่งมีอายุเกือบ 5,000 ปี นอกจากนี้ยังมีบันทึกในยุคแรกของอังกฤษที่ระบุว่ามีการนำสุนัขพันธุ์นี้เข้ามาราว ค.ศ. 900
ข้อสังเกต ไม่ต้องการออกกำลังกายมาก แม้จะเป็นสุนัขที่สุภาพ แต่มักชอบไล่กวดแมวหรือสุนัขขนาดเล็ก ดังนั้นถ้าปล่อยให้วิ่งโดยอิสระ จึงควรสวมตะกร้อปาก
หมวดหมู่:พันธุ์สุนัขที่มีต้นกำเนิดในสหราชอาณาจักร
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สัตว์ที่พบในสหราชอาณาจักร
หมวดหมู่:สุนัขล่าเนื้อ
วลีพร หวังซื่อกุล

วลีพร หวังซื่อกุล เกิดที่จังหวัดนครสวรรค์ เมื่อปี พ.ศ. 2500 เป็นนักแปล จบชั้นมัธยมศึกษาตอนต้นจากโรงเรียนสตรีนครสวรรค์ มัธยมศึกษาตอนปลายจากโรงเรียนเตรียมอุดมศึกษา และปริญญาตรีจากจุฬาลงกรณ์มหาวิทยาลัย จากคณะอักษรศาสตร์ เมื่อจบปริญญาแล้ว ได้ทำงานเป็นเลขานุการ และทำงานแปลเป็นงานอดิเรก แต่หลังจากนั้นก็ได้ลาออกมาเป็นอาชีพนักแปลอย่างเต็มตัว และได้มีผลงานการแปลผลงานวรรณกรรมชิ้นเอกของโลกอย่าง แฮร์รี่ พอตเตอร์ ในเล่มที่ 3 ที่มีชื่อว่าแฮร์รี่ พอตเตอร์กับนักโทษแห่งอัซคาบัน ซึ่งได้แปลให้กับสำนักพิมพ์นานมีบุ๊คส์ ซึ่งวลีพรก็ได้แปลหนังสือชื่อดังต่างๆ จากประสบการณ์การแปลที่มีมาหลายสิบปี ซึ่งผลงานแปลที่มีชื่อเสียงได้แก่ การแปลหนังสือ  แฮร์รี่ พอตเตอร์กับนักโทษแห่งอัซคาบัน,แปลหนังสือชุด แดร็กคิวล่า,แปลหนังสือกำลังใจแห่งชีวิต เป็นต้น

**ผลงานการแปล**
# แปลหนังสือชุด แฮร์รี่ พอตเตอร์ ในเล่มที่ 3  แฮร์รี่ พอตเตอร์กับนักโทษแห่งอัซคาบัน
# หนังสือชุด แดร็กคิวล่า
# เงาล่ามรณะ
# กำลังใจแห่งชีวิต
# ปีศาจ
# สยองขวัญ
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:นักแปลชาวไทย
วิกทอเรีย (รัฐบริติชโคลัมเบีย)

วิกทอเรีย (Victoria) เป็นเมืองหลวงของรัฐบริติชโคลัมเบีย ประเทศแคนาดา ตั้งอยู่ทางปลายสุดของเกาะแวนคูเวอร์ เป็นเมืองที่มีชื่อเสียงด้านการท่องเที่ยว มีประชากรประมาณ 78,659 คนในเขตเมือง

**อ้างอิง**
หมวดหมู่:เมืองในรัฐบริติชโคลัมเบีย
หมวดหมู่:สถานที่ที่ตั้งชื่อตามพระนามของสมเด็จพระราชินีนาถวิกตอเรีย
แวนคูเวอร์

แวนคูเวอร์ (Vancouver) เป็นเมืองท่าชายฝั่งที่มีชื่อเสียงทางภาคตะวันตกเฉียงใต้ของรัฐบริติชโคลัมเบีย ประเทศแคนาดา เป็นเมืองที่ใหญ่ที่สุดของรัฐ และในภูมิภาคแปแซิฟิก มีประชากรราว 611,869 คน แต่เมื่อรวมเขตเมืองทั้งหมดจะมีประชากร 2,249,725 คน  ชื่อของเมืองมาจากชื่อของนักสำรวจชาวอังกฤษนามว่า จอร์จ แวนคูเวอร์
บางครั้งอาจจะสับสนระหว่างเมืองแวนคูเวอร์ รัฐบริติชโคลัมเบีย ประเทศแคนาดา กับเมืองแวนคูเวอร์ที่อยู่ในรัฐวอชิงตัน ประเทศสหรัฐอเมริกา
อุตสาหกรรมที่ทำรายได้ให้แก่เมืองในอดีต ได้แก่  การป่าไม้ การทำเหมืองแร่ การตกปลา และ เกษตรกรรม ส่วนปัจจุบัน ได้แก่ อุตสาหกรรมบริการ อันมีผลมาจากการท่องเที่ยวที่ขยายตัวขึ้น ปัจจุบันแวนคูเวอร์เป็นศูนย์กลางการถ่ายทำภาพยนตร์เป็นอันดับสามของอเมริกาเหนือรองมาจาก ลอสแอนเจลิส และนิวยอร์ก จนมีชื่อเล่นอีกชื่อว่า "Hollywood North" 
และแวนคูเวอร์ยังเป็นสถานที่จัดแข่งขัน กีฬาโอลิมปิกฤดูหนาว 2010 และพาราลิมปิกฤดูหนาว 2010อีกด้วย

**เมืองพี่น้อง**
แวนคูเวอร์เป็นเมืองแรกของแคนาดาที่ทำความตกลงร่วมมือในระดับนานาชาติ เมืองพี่น้องได้แก่- Ukraine โอเดสซา, ยูเครน (พ.ศ. 2487)- JPN โยโกฮามา, ญี่ปุ่น (พ.ศ. 2508)- UK เอดินเบอระ, สกอตแลนด์, สหราชอาณาจักร (พ.ศ. 2521)- CHN กวางโจว, สาธารณรัฐประชาชนจีน (พ.ศ. 2528)- United States ลอสแอนเจลิส, รัฐแคลิฟอร์เนีย, สหรัฐอเมริกา (พ.ศ. 2529)- South Korea โซล, เกาหลีใต้ (พ.ศ. 2550)

**อ้างอิง**

**แหล่งข้อมูลอื่น**
 แวนคูเวอร์

หมวดหมู่:เมืองในรัฐบริติชโคลัมเบีย
การไทเทรต

ลักษณะการไทเทรต
การเขย่าขวดรูปชมพู่เป็นวงกลมขณะไทเทรต
การไทเทรต (titration) คือ วิธีการทางปริมาณวิเคราะห์ (Quantitative Analysis) ใช้ในการหาปริมาตรของสารละลายมาตรฐาน (สารละลายที่เราทราบความเข้มข้นที่แน่นอนแล้ว) ที่ทำปฏิกิริยาพอดีกับสารละลายอื่นซึ่งทราบปริมาตร แต่ยังไม่ทราบความเข้มข้น เพื่อนำค่าปริมาตรที่ได้มาคำนวณหาความเข้มข้นของสารละลายอื่นนั้น
สำหรับการไทเทรตทุกชนิด จุดที่สารที่เรานำมาไทเทรตทำปฏิกิริยากันพอดี เราเรียกว่า จุดสมมูลหรือจุดสะเทิน (Equivalence Point)จุดที่กรดทำปฏิกิริยากันพอดีหรือสะเทินพอดีกับเบส ส่วนจุดที่อินดิเคเตอร์ (Indicator) เปลี่ยนสี เราเรียกว่า จุดยุติ (End Point) ซึ่งเป็นจุดที่เราจะยุติการไทเทรต โดยถ้าเราใช้อินดิเคเตอร์ที่เหมาะสมจะทำให้จุดยุติตรงกับจุดสมมูลหรือใกล้เคียงกับจุดสมมูลมาก แต่ถ้าเราใช้อินดิเคเตอร์ไม่เหมาะสมอาจจะทำให้จุดยุติอยู่ห่างจากจุดสมมูลมาก ทำให้ผลการทดลองคลาดเคลื่อนได้

**ประเภทของการไทเทรต**
# การไทเทรตกรด-เบส (Acid-Base Titration) โดยมีสารที่ทำปฏิกิริยากันในการไทเทรตเป็นกรดกับเบส โดยอินดิเคเตอร์ที่ใช้จะเป็นอินดิเคเตอร์วัดค่า pH ทั่ว ๆ ไป
# การไทเทรตปฏิกิริยารีดอกซ์ (Redox Titration) โดยสารที่ใช้จะเกิดปฏิกิริยาออกซิเดชั่น-รีดักชั่น โดยส่วนใหญ่จะไม่ต้องใช้อินดิเคเตอร์เพราะเมื่อเกิดปฏิกิริยาสารละลายจะเปลี่ยนสีได้เอง
# การไทเทรตปฏิกิริยาการเกิดสารเชิงซ้อน (Complexometric Titration) โดยระหว่างปฏิกิริยาจะเกิดสารประกอบเชิงซ้อน (Complex Compound, Coordination Compound) ขึ้น สารที่ใช้ในการไทเทรตมักจะเป็น EDTA โดยอินดิเคเตอร์ที่ใช้ เช่น Eriochrome Black T เป็นต้น

**การไทเทรตกรด-เบส**
การไทเทรตกรด-เบส เป็นการไทเทรตระหว่างสารละลายกรดกับเบส ใช้ในการหาปริมาณหรือความเข้มข้นที่แน่นอนของกรดหรือเบส ทำได้โดยนำสารตัวอย่างมาไทเทรตกับกรดหรือเบสที่ทราบความเข้มข้นที่แน่นอน แล้วสังเกตสีของอินดิเคเตอร์ที่เปลี่ยนไปเมื่อปฏิกิริยาเกิดจนถึงจุดสมมูล ขณะไทเทรต pH ถ้าเลือกใช้อินดิเคเตอร์ที่เหมาะสมจะบอกจุดยุติที่ใกล้เคียงกับจุดสมมูลได้ การไทเทรตกรด-เบส สามารถแบ่งออกได้เป็น 4 แบบ ซึ่งการไทเทรตแต่ละแบบให้ผลลัพธ์ที่แตกต่างกันออกไป ดังนี้
# การไทเทรตระหว่างกรดแก่กับเบสแก่
# การไทเทรตระหว่างเบสอ่อนกับกรดแก่
# การไทเทรตระหว่างกรดอ่อนกับเบสแก่
# การไทเทรตระหว่างกรดอ่อนกับเบสอ่อน

**อ้างอิง**
  การไทเทรต date=2009-02-03 
หมวดหมู่:เคมี
หมวดหมู่:การไทเทรต
คู่เดือด เฉือนคม

คู่เดือด เฉือนคม (Confession of Pain, จีนตัวเต็ม: 傷城, จีนตัวย่อ: 伤城, พินอิน: Shāngchéng, คำแปล: นครแห่งความเปล่าเปลี่ยว) ภาพยนตร์ในแนวแอ๊คชั่นทริลเลอร์สัญชาติฮ่องกง นำแสดงโดย โทนี่ เหลียง เฉาเหว่ย ทาเคชิ คาเนชิโร่ ซู ฉี จิงเล่ย ซู ตู้ เหวินเจ๋อ เอ็มเม่ หว่อง กำกับโดยแอนดริว เลา และอลัน มัก

**นักแสดง**
 โทนี่ เหลียง เฉาเหว่ย เป็นนักสืบไห่- ทาเคชิ คาเนชิโร่ เป็นนักสืบบ็อง- ซู ฉี เป็นเฟิง- จิงเล่ย ซู เป็นซูซาน- เอ็มเม่ หว่อง เป็นราเชล- ตู้ เหวินเจ๋อ เป็นนักสืบฉี

**เรื่องย่อ**
ไห่ และ บ็อง เป็นสองนักสืบรุ่นพี่รุ่นน้องที่ต่างกันสุดขั้ว คนหนึ่งดูเหมือนจะจัดการทุกอย่างบนโลกนี้ได้หมด แต่รุ่นน้องผู้อ่อนประสบการณ์อย่างบ็องนั้นยังใหม่กับอาชีพนักสืบที่ต้องขอคำชี้แนะจากไห่อยู่เสมอ รวมทั้งปัญหาส่วนตัวของตัวเองกับ เฟิง แฟนสาวที่กำลังตั้งครรภ์ก็รบกวนจิตใจทุกวัน ไม่นับการเป็นชายที่ไม่ประสาเรื่องสุราเลยแม้แต่น้อย
แต่แล้วชีวิตของบ็องก็ต้องเปลี่ยนไปเมื่อการหวนกลับไปคืนดีกับ เฟิง กลายเป็นว่าเขาต้องกับกับศพของเธอแทน นั่นเป็นจุดหักเหที่ทำให้ชีวิตต้องเปลี่ยน ขณะเดียวกัน ไห่ เองก็ประสบพบกับปัญหาเหมือนกัน เมื่อ คิม พ่อตาตัวเองที่เป็นมหาเศรษฐีถูกฆาตกรรมในคฤหาสน์สุดหรู  โดยหลักฐานทั้งหมดไปที่ตัวของ ซูซาน (จิงเล่ย ซู) ลูกสาวของคิม ซึ่งเป็นภรรยาของไห่เอง ก็กำลังเกิดอาการหวาดระแวง ดังนั้นไห่จึงขอให้บ็องซึ่งเป็นนักสืบเอกชนเข้าช่วยในคดีนี้อีกแรง แต่แล้วฆาตกรรายเดียวกันพยายามฆ่าซูซานอีกคน บ็องเริ่มเกิดความสงสัยว่าฆาตกรที่พวกเขาตามล่าตัวอยู่คือคนใกล้ชิดพวกเขานั่นเอง ก่อนที่จะพบกับบทสรุปที่หักมุมและคาดไม่ถึง

**เบื้องหลังและคำวิจารณ์**
Confession of Pain เป็นภาพยนตร์ในแนวแอ็คชั่นทริลเลอร์อีกครั้งจากการกำกับของ แอนดริว เลา และอลัน มัก ที่ประสบความสำเร็จอย่างมากจาก Infernal Affairs ในปี ค.ศ. 2002 ซึ่งเป็นภาพยนตร์ในแนวเดียวกัน ที่เป็นเสมือนการหวนระลึก Infernal Affairs อีกครั้ง โดยการใช้นักแสดงชุดเดียวกันอย่าง โทนี่ เหลียง เฉาเหว่ย และ ตู้ เหวินเจ๋อ กลับมาร่วมงานอีกครั้ง ในบทคู่หูนักสืบ
การแสดงของ ทาเคชิ คาเนชิโร่ ได้รับการวิจารณ์ว่าในตอนแรกทำท่าเหมือนว่าจะโดน โทนี่ เหลียง เฉาเหว่ย กลบรัศมีในช่วงแรก แต่แล้วเมื่อผ่านไป ได้เปลี่ยนบุคลิกตัวละครไปจากชายหนุ่มเรียบร้อยกลายเป็นชายหนุ่มเจ้าสำราญ ที่เจ้าตัวดูเหมือนจะเหมาะมากกับบทอย่างนี้
และถึงแม้จะไม่เข้มข้นเท่า Infernal Affairs แต่ว่า ในเรื่องนี้ก็ได้ถูกเสนอชื่อเข้าชิงรางวัลภาพยนตร์ฮ่องกงยอดเยี่ยม ครั้งที่ 26 ถึง 7 สาขา โดยโทนี่ เหลียง เฉาเหว่ย ได้ชิงในสาขานักแสดงนำชาย แต่ตัวภาพยนตร์ไม่ได้เข้าชิงในสาขาภาพยนตร์ยอดเยี่ยม

**อ้างอิง**

**แหล่งข้อมูลอื่น**
  เว็บไซต์ทางการ-  Official Japanese website date=2007-06-05 - title=Confession of Pain- Confession of Pain at  LoveHKFilm.com
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์ฮ่องกง
หมวดหมู่:ภาพยนตร์ที่กำกับโดย แอนดริว เลา
กลอง

กลอง ทำด้วยหนังวัวขึงด้วยเชือก
กลอง เป็นเครื่องดนตรีประเภทตีกระทบ ประกอบด้วยหน้ากลองและหุ่นกลอง หน้ากลองมักทำด้วยแผ่นหนังวัวขึงยึดติดกับโครงให้ตึงด้วยหมุดหรือเชือก ทำให้เกิดเสียงโดยการตีด้วยไม้ หรืออวัยวะของผู้เล่น กลองจัดเป็นเครื่องดนตรีที่เก่าแก่ที่สุดในโลก
กลอง มีทั้งกลองที่ทำจากหนังสัตว์ และ กลองที่ทำจากพลาสติก ซึ่งจะให้เสียงที่แตกต่างกันไป และการใช้อุปกรณ์ช่วย กลองที่ทำจากพลาสติกจะต้องใช้ไม้ช่วยตีเพราจะช่วยให้เกิดเสียงที่ดังขึ้น เช่น กลองสแนร์ และ กลองชุด เป็นต้น ส่วนกลองที่ทำจากหนังสัตว์ไม่จำเป็นที่จะต้องใช้ไม้ เนื่องจาก เราสามารถใช้แค่มือตีก็จะทำให้เกิดเสียงดังพอตัวอยู่แล้ว เช่น กลองยาว กลองรำมะนา ตะโพน เป็นต้น แต่ก็มีกลองหนัง ที่จำเป็นต้องใช้ไม้ก็มี เช่น กลองสะบัดชัยและ กลองทัด เนื่องจากเป็นกลองขนาดใหญ่จึงไม่สามารถใช้มือตีอย่างเดียวได้
ทั้งนี้ กลองไม่ได้มีเพื่อใช้ในด้านดนตรีนาฏศิลป์เท่านั้น แต่ยังใช้ในด้านอื่น ๆ อีกด้วย เช่น การตีกลองเพื่อร้องทุกข์ต่อศาล การตีกลองเพื่อเปิดสงครามในสมัยก่อน และ การตีกลองเพื่อเป็นสัญญาณเพื่อให้พระสงฆ์ฉันเพลได้

**กลองในประเทศไทย**
  กลองแขก-   กลองมลายู-   ตะโพน-   ตะโพนมอญ-   เปิงมาง-   กลองทัด-   กลองยาว-   กลองสองหน้า-   โทน-   รำมะนา-   กลองสะบัดชัย-   กลองชาตรี-   กลองตะโพน-   กลองมังคละ-   กลองมโหระทึก-   กลองโนรา-   กลองตึ่งโนง-   ตะหลดปด-   กลองเต่งถิ้ง-   กลองกันตรึม

**กลองสากล**
-   กลองชุด-   กลองทิมปานี-   กลองสแนร์-   กลองเทเนอร์-   กลองใหญ่-   กลองบอกโก-   กลองทอม

**อ้างอิง**
กลอง
กำแพงพัง

กำแพงพัง (tropical ulcer, aden ulcer, jungle rot, malabar ulcer หรือ tropical phagedena; ulcus tropicum) เป็นชื่อโรคผิวหนังชนิดแผลเปื่อยหรือโรคไข้กาฬประเภทหนึ่งซึ่งอาจยังให้ผู้ป่วยถึงแก่ความตายได้ "โรคแผลเปื่อยในประเทศร้อน" หรือ "โรคแผลประเทศร้อน" หรือ "โรคแผลปากหมู" ก็เรียก

**ประวัติ**
"กำแพงพัง" เป็นศัพท์ที่แพทย์ผู้ประกอบโรคศิลปะแผนโบราณใช้เรียกชื่อโรคไข้กาฬชนิดหนึ่ง ตำราแพทยศาสตร์สงเคราะห์ฉบับของหอพระสมุดวชิรญาณ ซึ่งกระทรวงสาธารณสุขจัดพิมพ์เป็นครั้งแรกใน พ.ศ. 2497 อธิบายเกี่ยวกับโรคนี้ว่า
"เมื่อจะตั้งต้นเป็นขึ้นมานั้น มีหัวผุดขึ้นมาหัวเดียวทำพิษสงเป็นกำลัง ให้จับสะท้านร้อนสะท้านหนาว ให้เชื่อมมัวร้อนในกระหายน้ำ ให้ฟกบวมขึ้น น้ำเหลืองแตกพังออก วางยาไม่หยุด ให้พังออกได้ตาย"
ราชบัณฑิตยสถานสันนิษฐานว่า โรคกำแพงพังตามแพทยศาสตร์แผนโบราณนั้น คือ โรคที่ปัจจุบันเรียกตามแพทยศาสตร์สมัยใหม่ว่า "โรคแผลเปื่อยในประเทศร้อน" หรือ "โรคแผลประเทศร้อน" ซึ่งพบมากในเขตร้อน เช่น ในทวีปอัฟริกาหรือเอเชียตะวันออกเฉียงใต้รวมถึงประเทศไทยด้วย
โรคนี้เกิดขึ้นเป็นจำนวนมากในประเทศไทยหลังสงครามโลกครั้งที่ 2 ใน พ.ศ. 2498

**อาการ**
ตามแพทยศาสตร์สมัยใหม่ โรคกำแพงพังมีอาการตั้งต้นด้วยการเกิดตุ่มเล็ก ๆ คล้ายยุงหรือแมลงกัดต่อย หรืออาจเกิดตุ่มในแผลเดิมของคุดทะราดหรือแผลเรื้อรังก็ได้ จะมีอาการเจ็บปวดที่ตุ่มนั้น และก่อให้เกิดอาการไข้
ภายในเวลาไม่กี่ชั่วโมง ตุ่มนั้นจะกลายเป็นแผลเน่าและแตกออกอย่างรวดเร็ว
ภายในไม่กี่วันถัดนั้น แผลจะเน่าเปื่อยลึกลงไปถึงกระดูก และแผ่กว้างออกยาวออกทุกทิศทุกทางรอบแผลนั้นจนเป็นอาณาเขตโตหลายนิ้วหลายฟุต โบราณจึงเปรียบว่าเหมือนกับกำแพงที่พังแผ่ออก
โรคนี้ทำให้ผู้ป่วยถึงแก่ความตายได้

**การเกิดโรค**
สวัสดิ์ แดงสว่าง ผู้บัญชาการกรมมหาวิทยาลัยแพทยศาสตร์ สันนิษฐานว่า โรคนี้ ทางแพทยศาสตร์เข้าใจว่าเกิดจากเชื้อโรคชนิด Spirochaeta schaudinni และชนิด Fusiform bacilus

**อ้างอิง**
 สวัสดิ์ แดงสว่าง. (2528). "กำแพงพัง". สารานุกรมไทยฉบับราชบัณฑิตยสถาน, (เล่ม 3 : กาลิทาส-ขอมแปรพักตร์). กรุงเทพฯ : ไพศาลศิลป์การพิมพ์. หน้า 1320-1321.
หมวดหมู่:โรคติดเชื้อแบคทีเรีย
หมวดหมู่:โรคผิวหนัง
หมวดหมู่:แผลเปื่อย
ดีทรอยต์

ดีทรอยต์ (Detroit /dɪˈtrɔɪt/ หรือ /ˈdiːtrɔɪt/; ฝรั่งเศส: Détroit, lit. 'ช่องแคบ') เป็นเมืองที่ใหญ่ที่สุดในรัฐมิชิแกน สหรัฐ เป็นเมืองท่าชั้นนำบริเวณแม่น้ำดีทรอยต์ ในภูมิภาคตะวันออกกลางของประเทศ และเป็นเมืองขนาดใหญ่เมืองเดียวของอเมริกาที่อยู่ทิศเหนือกว่าเมืองแคนาดา คือเมืองวินด์เซอร์ (รัฐออนแทริโอ) ดีทรอยต์ก่อตั้งในปี พ.ศ. 2244 โดยชาวฝรั่งเศสนามว่า อองตวน เดอ ลา มอทธ์ คาดิลแลค
ดีทรอยต์รู้จักกันดีในการเป็นเมืองแห่งอุตสาหกรรมยานยนต์ เป็นสัญลักษณ์แห่งอุตสาหกรรมยานยนตร์ของสหรัฐอเมริกา จนมีชื่อเล่นว่า เมืองแห่งยานยนต์ (The Motor City) 

**เมืองพี่น้อง**
ดีทรอยต์มีเมืองพี่น้องทั้งสิ้น 7 เมือง ได้แก่- UAE ดูไบ สหรัฐอาหรับเอมิเรตส์- ZAM คิทเว ประเทศแซมเบีย- Belarus มินสค์ ประเทศเบลารุส- BAH แนสซอ ประเทศบาฮามาส- JPN โทะโยะตะ ประเทศญี่ปุ่น- IRQ บัสรา ประเทศอิรัก- ITA ตูริน ประเทศอิตาลี

**อ้างอิง**

**แหล่งข้อมูลอื่น**
  เว็บไซด์อย่างเป็นทางการ
หมวดหมู่:เมืองในรัฐมิชิแกน
ไพรด์พาเรด

ไพรด์พาเรด (Pride parade) หรือ การเดินขบวนไพรด์ (Pride march), กิจกรรมไพรด์ (pride events) และ เทศกาลไพรด์ (pride festival) เป็นเทศกาลสาธารณะที่จัดขึ้นโดยชุมชนเลสเบียน, เกย์, ไบเซ็กชวล, ทรานส์เจนเดอร์, เพศนอกระบบสองเพศ และ เควียร์ (LGBTQ) เพื่อเฉลิมฉลองการยอมรับในตนเอง, ความภาคภูมิใจในเพศตนเอง, สิทธิทางกฎหมาย ในหลายโอกาสยังมีการเรียกร้องเรื่องต่าง ๆ ทางกฎหมาย เช่น การสมรสเพศเดียวกัน กิจกรรมไพรด์ส่วนใหญ่จัดขึ้นรายปี และนิยมจัดในเดือนมิถุนายนเพื่อระลึกถึงการจลาจลสโตนวอลล์ที่นิวยอร์กซิตีในปี 1969 เหตุการณ์จุดเปลี่ยนสำคัญในการเคลื่อนไหวของผู้มีความหลากหลายทางเพศยุคใหม่ 
ในปี 1970 ได้มีไพรด์พาเรดประกอบการประท้วงในชิคาโก, ลอสแองเจลิส, นิวยอร์กซิตี และซานฟรานซิสโก ในช่วงไล่เลี่ยกับการครบรอบหนึ่งปีเหตุการณ์ที่สโตนวอลล์ จากนั้นกิจกรรมได้เติบโตเป็นกิจกรรมใหญ่ที่จัดรายปีและมีการจัดขึ้นทั่วโลก ในปี 2019 ได้มีกิจกรรมเฉลิมฉลองไพรด์ที่ใหญ่ที่สุดในโลกขึ้นในสโตนวอลล์ 50 - เวิลด์ไพรด์ นิวยอร์กซิตี 2019 จัดโดยเฮริเทจออฟไพรด์เพื่อเฉลิมฉลอง 50 ปีของเหตุจลาจลสโตนวอลล์โดยมีผู้เข้าร่วมกว่าห้าล้านคนในเฉพาะแมนฮัตตัน

**อ้างอิง**
หมวดหมู่:งานของกลุ่มบุคคลที่มีความหลากหลายทางเพศ
หมวดหมู่:ขบวนพาเรด
พไรด์พาเรด
พไรด์พาเรด
แม่แบบ:เหตุการณ์ปัจจุบัน/2551 ตุลาคม 1

ดาวเทียมธีออสซึ่งเป็นดาวเทียมสำรวจทรัพยากรธรรมชาติดวงแรกของไทยและเอเชียตะวันออกเฉียงใต้ถูกส่งขึ้นสู่วงโคจรเป็นครั้งแรก
}
ดีทรอยต์ (แก้ความกำกวม)

ดีทรอยต์ (Detroit) อาจหมายถึง
 เมือง- ดีทรอยต์ (รัฐมิชิแกน)- ดีทรอยต์ (รัฐแอลาบามา)- ดีทรอยต์ (รัฐอิลลินอยส์)- ดีทรอยต์ (รัฐแคนซัส)- ดีทรอยต์ (รัฐเมนน์)- ดีทรอยต์ (รัฐโอเรกอน)- ดีทรอยต์ (รัฐเท็กซัส)- ดีทรอยต์ (มินเนโซต้า)
 สถานที่- หาดดีทรอยต์, รัฐมิชิแกน- ทะเลสาบดีทรอยต์, รัฐมินนิโซตา
 วิดีโอเกม- ดีทรอยต์: บีคัมฮิวแมน
1408 ห้องสุสานแตก

1408 ห้องสุสานแตก เป็นภาพยนตร์อเมริกันในปี 2007 สร้างจากเรื่องสั้นของสตีเวน คิงในปี 1999 เรื่อง 1408

**นักแสดง**
 จอห์น คูแซค เป็น ไมค์ เอ็นสลิน- แซมูเอล แจ๊คสัน เป็น เจอรัลด์ โอลิน- แมรี แมคคอร์แมค เป็น ลิลลี่ เอ็นสลิน- โทนี่ ชาลู เป็น แซม ฟาเรล- Len Cariou เป็น พ่อของไมค์- Jasmine Jessica Anthony เป็น เคที เอ็นสลิน

**เนื้อเรื่อง**
หนุ่ม นักเขียนนิยายสยองขวัญ “ไมค์” นำแสดงโดย จอห์น คูแซ็ค มีความคิดที่ว่าผีไม่มีจริง จนกว่าจะได้เห็นกับตา เขาเดินทางไปสถานที่ต่างๆ ที่เคยว่าเฮี้ยนและมีผีหลอก เพื่อพิสูจน์ให้เห็นว่าความเชื่อเหล่านั้นเป็นเพียงแค่ความเข้าใจผิด จนกระทั่งเขาได้มาลองของยังห้องพัก 1408 ที่โรงแรมแห่งหนึ่งที่ว่ากันว่า ใครก็ตามที่เข้าไป ไม่เคยได้รอดกลับออกมา แล้วทุกคนล้วนตายอย่างสยอง ในระหว่างที่ไมค์ได้พยายามพิสูจน์ว่าผีไม่มีจริงอยู่ได้ไม่นานนั้น ไมค์ก็ได้เห็นกับสิ่งที่ไม่เคยคาดฝันมาก่อนกับตา และอาจต้องตาย ถ้าหนีออกมาไม่ได้

**เกร็ดเล็กน้อย**
1408 กำกับโดย ไมเคิล ฮาฟสตรอม ผู้กำกับและนักเขียนบทชาวสวีเดน ซึ่งเป็นที่ยอมรับ และยังเข้าชิงตุ๊กตาทองจากภาพยนตร์ที่สร้างในบ้านเกิด และได้รับความสนใจจากผู้ชมชาวอเมริกัน และบรรดานักวิจารณ์มากมาย จากหนังขนหัวลุกที่สร้างในปี 2005 เรื่อง Derailed ที่นำแสดงโดย คไลฟ์ โอเว่น และ เจนนิเฟอร์ แอนิสตัน งานล่าสุดของเขาเป็นการดัดแปลงเรื่องสั้นของ สตีเฟ่น คิง เรื่อง 1408 (เริ่มแรกเป็นส่วนหนึ่งของหนังสือเสียง ต่อมาก็ถูกนำมาตีพิมพ์ในคอลเล็คชั่นรวมเรื่องสั้นปี 2002 ชื่อ Everything's Eventual) โดยฝีมือของ แมทท์ กรีนเบิร์ก (Reign of Fire, Halloween H20: 20 Years Later) มือดัดแปลงบทหนังเขย่าขวัญ และคู่นักเขียนบท แลร์รี่ คาราสซิวสกี้ กับ สกอตต์ อเล็กซานเดอร์ (Agent Cody Banks, Man on the Moon, The People vs. Larry Flynt, Ed Wood, Problem Child) นักเขียนบทยอดเยี่ยมรางวัลลูกโลกทองคำ ซึ่งได้พาฮอฟสเตริมเข้าสู่โลกอีกใบ ที่แตกต่างโดยสิ้นเชิง... เป็นโลกที่สร้างขึ้นโดยปรมาจารย์สยองขวัญ ฮอฟสเตริมรู้สึกมั่นใจในการควบคุมการผลิตหนังภาษาอังกฤษ ซึ่งถือว่าเป็นเรื่องที่สองของเขาเท่านั้นเอง อีกทั้งภาพส่วนใหญ่จะเป็นฉากที่เกิดขึ้นในห้อง 1408 ในลอนดอนเสียด้วย เขาดีใจที่ได้กลับมาร่วมงาน กับทีมงานส่วนใหญ่ของเขาจากเรื่อง Derailed อย่าง ปีเตอร์ บอยล์ มือตัดต่อภาพผู้ชิงรางวัลออสการ์, นาตาลี วอร์ด นักออกแบบเครื่องแต่งกาย และ แอนดรูว์ ลอว์ส ผู้ออกแบบการผลิต ส่วนผู้กำกับภาพ เบอนัวต์ เดอลอม มาช่วยทำให้ฝ่ายสร้างสรรค์สมบูรณ์แบบยิ่งขึ้น

**อ้างอิง**

** ดูเพิ่ม**
  เว็บไซต์อย่างเป็นทางการ- 1408-  Detailed Comparison between Theatrical release (PG-13) and Director's Cut (PG-13)

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2550
ประแจคอม้า

ประแจคอม้า
ประแจคอม้า (straight pipe wrench) เป็นประแจที่ปรับขนาดได้ สำหรับใช้ในงานขันท่อโลหะ หรือข้อต่อที่มีผิวกลม ประแจชนิดนี้ออกแบบให้ฟันของประแจที่หน้าสัมผัส กินเข้าไปในผิวสัมผัสในขณะใช้งาน เพื่อให้จับชิ้นงานได้แน่นหนา จึงไม่เหมาะสำหรับใช้ขันน็อต เพราะจะทำให้หัวน็อตเสียหาย
ประแจชนิดนี้ออกแบบโดย Daniel C. Stillson เมื่อ ค.ศ. 1869  บางครั้งจึงเรียกว่า ประแจ Stillson

**อ้างอิง**
หมวดหมู่:เครื่องมือ
หมวดหมู่:สิ่งประดิษฐ์ของสหรัฐ
อภินิหารเจ้าหนูตะลุยแดนเวทย์

ออกฉายเมื่อวันที่ 8 กรกฎาคม

**ดูเพิ่ม**
  Press release and story details by GDH date=2008-04-15 - title=Brave Story-  เว็บไซต์ทางการของหนังสือการ์ตูนเรื่อง อภินิหารเจ้าหนูตะลุยแดนเวทย์ date=2008-01-06  (ญี่ปุ่น)-  Tokyopop's Brave Story site date=2008-01-04 - IGN:  DS date=2011-01-14   PS2 date=2012-01-10   PSP date=2012-03-11 
หมวดหมู่:โชเน็น
หมวดหมู่:เกมสำหรับนินเท็นโดดีเอส
หมวดหมู่:ภาพยนตร์อนิเมะที่สร้างจากนวนิยาย
ภาษาโบโตลัน

ภาษาโบโตลัน (Botolan) เป็นภาษากลุ่มซัมบัล มีผู้พูด 32,867 คนใน พ.ศ. 2543 ส่วนใหญ่อยู่ในซัมบาเลโญ เมืองโบโตลันและคาบางันในฟิลิปปินส์

**อ้างอิง**
บโโตลัน
วิกิพีเดีย:เสนอบทความคุณภาพ/การชุมนุมของพันธมิตรประชาชนเพื่อประชาธิปไตย พ.ศ. 2551

=== การชุมนุมของพันธมิตรประชาชนเพื่อประชาธิปไตย พ.ศ. 2551**
การชุมนุมของพันธมิตรประชาชนเพื่อประชาธิปไตย พ.ศ. 2551 ถูกเสนอเมื่อ 24 กันยายน พ.ศ. 2551 และจะได้รับการพิจารณาภายในวันที่ 8 ตุลาคม พ.ศ. 2551 ในขณะที่รูปแบบการเขียนของบทความนี้จะคล้ายๆกับ บทความรัฐประหารในประเทศไทย พ.ศ. 2549 โดยที่ผมมีความมั่นใจว่าน่าจะพัฒนาเป็นบทความคุณภาพได้ ขอฝากเอาไว้ด้วยครับ 
 เสนอชื่อ --NBALIVE2551 15:13, 24 กันยายน 2551 (ICT)
สนับสนุน 
#
#
คัดค้าน
#
#
เสนอแนะการปรับปรุง
# เนื้อหามีรายละเอียดมากเกินไป เหมือนรายงานข่าว ไม่เป็นลักษณะสารานุกรม --Sry85 17:25, 24 กันยายน 2551 (ICT)
# น่าจะมีส่วน ปฏิกิริยา คำวิจารณ์ต่อการชุมนุมนี้ เนื้อหาร้อยละ 80 เป็นเหตุการณ์ล้วน ๆ --Sry85 17:25, 24 กันยายน 2551 (ICT) 
# ผลกระทบ ไม่น่าจะมีผลกระทบเฉพาะด้านเศรษฐกิจ --Sry85 17:25, 24 กันยายน 2551 (ICT)
#* ตอนนี้ผมกำลังพิจารณาในการปรับปรุงบทความอยู่ครับ --NBALIVE2551 11:25, 29 กันยายน 2551 (ICT)
#** ปรับปรุง ปรับปรุงอะไรเอาตอนที่จะเสนอครับ อีกอย่างเหตุการณ์ยังไม่จบนะครับ ต้องรออีกนาน ต้องรอให้สถานการณ์สงบลงก่อน บทความควรจะเปลี่ยนแปลงไม่มากในแต่ละวัน --Piazza Navona 21:59, 11 ตุลาคม 2551 (ICT)
โรคพุพอง

โรคพุพอง ( impetigo หรือ impetaigo) เป็นโรคผิวหนังชนิดหนึ่งอันเกิดแต่การติดเชื้อแบคทีเรีย "โรคแผลเปื่อยจากโรงเรียน" (school sores) ก็เรียก ปรากฏมากในเด็กอายุระหว่างสองปีถึงหกปี และผู้ที่เล่นกีฬาคลุกคลีระหว่างกัน เช่น รักบี้ อเมริกันฟุตบอล มวยปล้ำ มีความเสี่ยงรับโรคนี้ได้ไวไม่ว่าจะอายุเท่าใดก็ตาม โรคพุพองสามารถรักษาได้ในปัจจุบัน

**สาเหตุ**
โรคพุพองมีสาเหตุเบื้องต้นมาจากแบคทีเรียชนิด "สตาฟีโลคอกคัสออเรอุส" (ละติน: Staphylococcus aureus) หรือชนิด "สเตรปโทคอกคัสพโยเจเนส" (ละติน: Streptococcus pyogenes) 

**การวินิจฉัยโรค**
โรคพุพองมักปรากฏตัวในสภาพสะเก็ดแผล (scab) สีเนื้อ อยู่บนน้ำเหลืองของเลือด (serum) ที่แห้งแล้ว ซึ่งพบได้มากตามแขน ขา และใบหน้า

**การแพร่เชื้อ**
โรคพุพองสามารถแพร่หลายและติดต่อได้โดยการสัมผัสกับรอยโรค (lesion) การสูดดม และการแกะเกาบริเวณสะเก็ดแผล
หลังจากได้รับเชื้อโรคพุพองแล้ว เชื้อจะฟักตัวราวหนึ่งถึงสามวันก่อนจะแสดงอาการ

**การป้องกันโรค**
สุขอนามัยที่ดีสามารถช่วยป้องกันโรคพุพองมิให้แพร่หลายได้
ผู้ป่วยเป็นโรคพุพองควรรักษาความสะอาดของร่างกายเป็นมั่นคง ควรปกปิดรอยโรคด้วยผ้าผันแผลและเทปกาวเป็นต้น กับทั้งควรแยกผ้าเช็ดตัวกับผ้าเช็ดมือจากกัน กล่าวคือ ควรเป็นคนละผืนกัน
ผู้แวดล้อมผู้ป่วยควรระมัดระวังตนอย่าได้สัมผัสหรือเข้าใกล้ผู้ป่วยและเครื่องใช้ส่วนตัวของผู้ป่วย กับทั้งควรรักษาความสะอาดเป็นมั่นคงเช่นกัน
การไว้เล็บสั้นสามารถป้องกันการติดต่อโรคพุพองนี้ได้ดี

**โรคพุพองหลากชนิด**

**โรคพุพองในเด็ก**
โรคพุพองในเด็ก (bullous impetigo) มักปรากฏในเด็กที่มีอายุต่ำกว่าสองปี โรคชนิดนี้ไม่ก่ออาการเจ็บปวด และไม่ก่อให้ตุ่มพองเป็นของเหลวไหลเยื้มบริเวณแขนขาเป็นต้นเหมือนชนิดอื่น ๆ ผิวหนังบริเวณสะเก็ดแผลโรคนี้มักก่อให้เกิดอาการคันและมีสีแดงอย่างยิ่ง แต่ไม่เป็นแผลเปื่อยอย่างชนิดอื่น แผลจากโรคชนิดนี้หายยากกว่าชนิดอื่น

**โรคพุพองเป็นตุ่มหนอง**
โรคพุพองเป็นตุ่มหนอง (ecthyma) เป็นชนิดที่ร้ายแรงที่สุดของโรคพุพอง เชื้อโรคฝังตัวลึกเข้าถึงผิวหนังชั้นใน ตัวบ่งอาการและอาการของโรคเป็นต้นว่า- มีตุ่มซึ่งแตกแล้วมีของเหลวหรือหนองไหลออกมา และกลายเป็นแผลเปื่อยอย่างใหญ่หลวง พบมากบริเวณแขนขา- มีสะเก็ดหนาและแข็งซึ่งมีสีเหลืองอมเทาครอบหุ้มอยู่บริเวณแผลเปื่อย- ต่อมน้ำเหลืองพองโตบริเวณที่เป็นตุ่มหนอง- มีรูปรากฏขึ้นหลังจากที่สะเก็ดแผลหายไปแล้ว รูนั้นเมื่อแรกจะเล็กเท่าหัวเข็มหมุด ต่อมาจะใหญ่เท่าเหรียญบาท- หลังจากแผลเปื่อยหายไปแล้ว จะเกิดเป็นแผลเป็น

**การบำบัดเยียวยา**
แต่ก่อนการเยียวยาโรคพุพองนี้กระทำได้โดยใช้ยาเจนเชียนไวโอเล็ตหรือที่รู้จักกันว่า "ยาป้ายปากสีม่วง" ยานี้เป็นยาต้านเชื้อรา  ปัจจุบันนิยมใช้ยาปฏิชีวนะมากกว่า
แพทย์ทั่วไปมักแนะนำให้ผู้ป่วยทายาขี้ผึ้งฆ่าแบคทีเรีย (bactericidal ointment) เช่น กรดฟูซีดิก (fusidic acid) แต่ในกรณีที่มีอาการรุนแรงกว่านั้นต้องใช้ยาที่มีฤทธิ์แรงกล้าขึ้นตามลำดับ เช่น สารฟลูโคซาซีลลิน (flucloxacillin) สารเอรีโทรไมซิน (erythromycin) หรือสารดีโคลซาซีลลิน (dicloxacillin)
สารอาโมซีซีลลิน (amoxicillin) ที่ประสมกับสารคลาวูลาเนตโพแทสเซียม (clavulanate potassium) สามารถใช้เยียวยาโรคนี้ได้เช่นเดียวกับยาปฏิชีวนะ

**อ้างอิง**

**ดูเพิ่ม**
  NIH/Medline-  Photo (University of Iowa) date=2008-04-13 -  Dermnet NZ-  Merck Manual (professional)
หมวดหมู่:โรคผิวหนัง
หมวดหมู่:โรคติดเชื้อ
โจเซฟ เชมเบอร์ลิน

โจเซฟ เชมเบอร์ลิน (Joseph Chamberlain) (ค.ศ. 1863-1914 หรือ พ.ศ. 2379-2457) เป็นนักการเมืองที่สำคัญที่สุดคนหนึ่งของอังกฤษระหว่างปลายคริสต์ศตวรรษที่ 19 ถึงต้นคริสต์ศตวรรษที่ 20 เขาได้รับการยกย่องว่าเป็นนักปฏิรูปสังคม นักปฏิรูปภาษีศุลกากร และนักจักรวรรดนิยมที่วางรากฐานระบบการปกครองอาณานิคมแบบเครือจักรภพให้แก่อังกฤษ จนสามารถบริหารอาณานิคมให้เป็นปึกแผ่นได้อย่างมีประสิทธิภาพ เขาเป็นบิดาของเนวิล เชมเบอร์ลิน

**อ้างอิง**
 อนันต์ชัย เลาหะพันธุ.  (2537).  Chamberlain, Joseph (1836-1914) : นายโจเซฟ เชมเบอร์ลิน (พ.ศ. 2379-2457).  ใน  สารานุกรมประวัติศาสตร์สากลสมัยใหม่ : ยุโรป เล่ม 2 อักษร C-D.  (กรุงเทพฯ: ราชบัณฑิตยสถาน).  หน้า 58-60.
หมวดหมู่:นักการเมืองอังกฤษ
สลักจิต พลสนะ

สลักจิต พลสนะ (14 กุมภาพันธ์ พ.ศ. 2527 – ) เป็นนักแบดมินตันหญิงทีมชาติไทย ซึ่งเคยอยู่อันดับ 1 ของไทย และอันดับ 33 ของโลก

**ประวัติ**
สลักจิต พลสนะ มีชื่อเล่นว่า "มิ้ง" เกิดวันที่ 14 กุมภาพันธ์ พ.ศ. 2527 ที่กรุงเทพมหานคร เป็นลูกสาวของนายจิระศักดิ์และนางบุญชื่น พลสนะ สลักจิตมีส่วนสูงอยู่ที่ 160 ซม. น้ำหนัก 49 กก. เธอเป็นน้องสาวแท้ ๆ ของบุญศักดิ์ พลสนะ ซึ่งเป็นนักแบดมินตันชายทีมชาติไทย สำเร็จการศึกษาระดับมัธยมศึกษาจากโรงเรียนสตรีวิทยา ๒ และระดับปริญญาตรี จากคณะนิติศาสตร์ มหาวิทยาลัยศรีปทุม กำลังศึกษาปริญญาโท ด้านการจัดการองค์กร มหาวิทยาลัยศรีปทุม

**โอลิมปิก 2008**
สลักจิต พลสนะ ตกรอบแรกในโอลิมปิกฤดูร้อน 2008 ที่กรุงปักกิ่ง ประเทศจีน หลังจากที่สลักจิต พลสนะ แพ้ จาง หนิง จากประเทศเจ้าภาพไป 1-2 เซต 23-21,17-21 และ 7-21

**10 ผลงานเด่นปี 2007 – ปัจจุบัน ประเภทหญิงเดี่ยว**
 เวิลด์กรังด์ปรีซ์โกลด์ไทยแลนด์โอเพน 2008 รอบ 16 คนสุดท้าย- ซูเปอร์ซีรีส์สิงคโปร์โอเพน, โคเรียโอเพน 2008 รอบ 32 คนสุดท้าย- ซูเปอร์ซีรีส์อินโดนีเซียโอเพน 2008 รอบก่อนรองชนะเลิศ - เวิลด์กรังด์ปรีซ์โกลด์อินเดียโอเพน 2008 รอบ 16 คนสุดท้าย- ซูเปอร์ซีรีส์สวิสโอเพน 2008 รอบ 16 คนสุดท้าย- อูเบอร์คัพ 2008 รอบคัดเลือก - ซูเปอร์ซีรีส์ฮ่องกงโอเพน 2007 รอบก่อนรองชนะเลิศ- ซูเปอร์ซีรีส์ไชน่าโอเพน 2007 รอบ 32 คน - เวิลด์กรังด์ปรีซ์โกลด์ไชนีสไทเปโอเพน 2007 รอบ 16 คนสุดท้าย- โอลิมปิกครั้งแรก ที่เอเธนส์ ประเทศกรีซ ปี 2004- โอลิมปิกครั้งที่ 2 ที่ปักกิ่ง ประเทศจีน ปี 2008

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 สลักจิต พลสนะ
หมวดหมู่:นักแบดมินตันหญิงชาวไทย
หมวดหมู่:ชาวไทยเชื้อสายจีน
หมวดหมู่:นักแบดมินตันโอลิมปิกทีมชาติไทย
หมวดหมู่:นักกีฬาจากกรุงเทพมหานคร
หมวดหมู่:นักกีฬาเหรียญทองแดงซีเกมส์ชาวไทย
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:แชมป์แบดมินตันแห่งประเทศไทย
หมวดหมู่:นักแบดมินตันในโอลิมปิกฤดูร้อน 2004
หมวดหมู่:นักแบดมินตันในโอลิมปิกฤดูร้อน 2008
หมวดหมู่:บุคคลจากโรงเรียนสตรีวิทยา ๒ ในพระราชูปถัมภ์ฯ
หมวดหมู่:บุคคลจากมหาวิทยาลัยศรีปทุม
หม่อมราชวงศ์แม้นนฤมาส ยุคล สวัสดิ์-ชูโต

หม่อมราชวงศ์แม้นนฤมาส สวัสดิ์-ชูโต (ราชสกุลเดิม ; ยุคล) หรือ คุณหญิงแม้น เป็นธิดาคนที่ 3 ในพลตรี หม่อมเจ้าจุลเจิม ยุคล อนุชาในหม่อมเจ้าชาตรีเฉลิม ยุคล พระโอรสในพระเจ้าวรวงศ์เธอ พระองค์เจ้าอนุสรมงคลการ กับ หม่อมอุบล ยุคล ณ อยุธยา (นามสกุลเดิม สุฤทธิ์)  และ หม่อมอัญชลี ยุคล ณ อยุธยา เกิดวันที่ 17 กันยายน พ.ศ. 2533 
หลังจบการศึกษาชั้น ม.2 ที่โรงเรียนจิตรลดา หม่อมอัญชลี ได้ส่งให้ไปศึกษาต่อโรงเรียนสตรีที่ Saint Mary's School ประเทศอังกฤษ หลังเรียนจบมัธยมศึกษาตอนปลาย จึงได้กลับมาศึกษาต่อระดับปริญญาตรีในประเทศไทย เพื่อจะได้อยู่กับครอบครัว โดยเลือกศึกษาที่มหาวิทยาลัยมหิดล หลักสูตรนานาชาติ คณะศิลปศาสตร์การท่องเที่ยว และได้ย้ายมาศึกษาอยู่ที่คณะอักษรศาสตร์ จุฬาลงกรณ์มหาวิทยาลัย หลักสูตรนานาชาติ แต่ไม่จบการศึกษา
หม่อมราชวงศ์แม้นนฤมาสเป็นนักร้องน้องใหม่ ในสังกัดค่ายไอมิวสิก มีเพลงของตัวเองออกมา 1 เพลง ชื่อ "เสียใจมาก ๆ เลย" ในอัลบั้มชุด คอนเวอร์เจนซ์เลิฟวัน
และหม่อมราชวงศ์แม้นนฤมาสยังได้สร้างความฮือฮานอกฤดูกาล ด้วยการถ่ายชุดว่ายน้ำแบบเต็มตัวลงในนิตยสาร Mix Magazine ฉบับเดือนตุลาคม 2552 ถือเป็นครั้งแรกในชีวิตของราชสกุลที่เซ็กซี่ ด้วยอายุน้อยที่สุดแห่งปี
ด้านครอบครัว ปัจจุบันสมรสกับต่อสวัสดิ์ สวัสดิ์-ชูโต (ซัน) เมื่อวันที่ 7 พฤศจิกายน พ.ศ. 2559 มีบุตรชายด้วยกัน 1 คน ชื่อ จุลสวัสดิ์ สวัสดิ์-ชูโต (สกาย) เกิดเมื่อวันที่ 31 ตุลาคม พ.ศ. 2563 ที่โรงพยาบาลสมิติเวช

**ผลงาน**

**มิวสิกวิดีโอ**
 "เสียใจมากมาก" - หญิงแม้น

**เพลง**
 เพลง "เสียใจมากมาก"  ในอัลบั้ม คอนเวอร์เจนซ์เลิฟวัน

**ลำดับสาแหรก**

**อ้างอิง**

**แหล่งข้อมูลอื่น**
 yingmann

หมวดหมู่:หม่อมราชวงศ์
หมวดหมู่:ราชสกุลยุคล
หมวดหมู่:สกุลสวัสดิ์-ชูโต
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนจิตรลดา
หมวดหมู่:บุคคลจากคณะอักษรศาสตร์ จุฬาลงกรณ์มหาวิทยาลัย
หมวดหมู่:นักร้องหญิงชาวไทย
หมวดหมู่:นางแบบไทย
Baumol's disease

Baumol's (cost) disease คือทฤษฎีที่กล่าวโดย William J. Baumol และ William G. Bowen ในช่วงปี 1960s ถึงการเปลี่ยนแปลงของฐานเงินเดือนของคนงานในธุรกิจหนึ่งโดยไม่เกี่ยวข้องกับการเปลี่ยนแปลงในผลผลิต แต่เกิดขึ้นจากการเพิ่มขึ้นของเงินเดือนในอีกธุรกิจหนึ่ง
ธุรกิจในกลุ่มแรก จะเกี่ยวข้องกับการให้บริการเช่น การศึกษา, ตำรวจ, และ พยาบาล เป็นต้น ซึ่งกลุ่มธุรกิจนี้จะมีผลการเติบโตน้อยมากด้วยเหตุผลที่ว่า มันยังต้องการใช้เวลาเท่าๆ กันทั้งในอดีตและปัจจุบัน เช่น ครูยังต้องใช้เวลาเท่ากันในการอ่านรายงาน, พยาบาลต้องใช้เวลาเท่ากันในการทำแผล, ตำรวจต้องสอบปากคำ ซึ่งทั้งอดีตและปัจจุบัน
แต่ ธุรกิจในกลุ่มหลัง จะเกี่ยวข้องกับการผลิต เช่น โรงงาน การเกษตร เป็นต้น ธุรกิจกลุ่มนี้จะง่ายต่อการประเมินผลประกอบการ และมีการพัฒนาในเทคโนโลยีซึ่งช่วยในการผลิต เช่น 40 ปีก่อน ชาวนาต้องเดินเก็บข้าวโพดเอง แต่ตอนนี้มีเครื่องจักร, โรงงานแทนที่คนงานด้วยเครื่องจักร เพื่อเพิ่มผลผลิต
Baumol's disease มักจะถูกใช้เพื่ออธิบายถึงการขาดการเติบโตในกลุ่มธุรกิจบริการดังที่กล่าวมาข้างต้น ซึ่งมีผลกระทบต่อ GDP ซึ่งในกลุ่มบริการนี้จะมีผลกับภาษีมากกว่า GDP
ควรศึกษาควบคู่กับเรื่อง New Growth Theory

**อ้างอิง**
# Baumol's cost disease : http://en.wikipedia.org/wiki/Baumol%27s_cost_disease
# Is the Economy Immune to Baumol’s Disease? : http://blogs.wsj.com/economics/2007/08/13/is-the-economy-immune-to-baumols-disease/ date=2011-11-05 
# Baumol's Disease: Is There a Cure? : http://www.infomanagementcenter.com/enewsletter/200608/baumol.htm date=2008-10-07 
หมวดหมู่:เศรษฐศาสตร์
ฟุชิกิโซ

ฟุชิกิโซ (Fushigisou) หรือ ไอวีซอร์ (Ivysaur) โปเกมอนเมล็ด เป็นร่างพัฒนาของฟุชิกิดาเนะ หนึ่งในโปเกมอนเริ่มต้นให้ผู้เล่นเลือกในโปเกมอนภาคเรดและบลู และเกมฉบับทำใหม่ ร่างพัฒนาสุดท้ายคือฟุชิกิบานะ นอกจากฟุชิกิโซจะตัวสูงกว่าและหนักกว่าฟุชิกิดาเนะ ดอกตูมบนหลังได้หลายเป็นช่อดอกไม้สีชมพู และใบไม้สี่ใบรองเป็นฐาน ขาของมันจะอ้วนขึ้น เพื่อให้รองรับดอกตูมบนหลังได้ แต่กลับทำให้ยืนด้วยขาหลังไม่ได้ ตาของฟุชิกิโซดูก้าวร้าวขึ้นและดุดันขึ้น เช่นเดียวกับฟุชิกิดาเนะ ฟุชิกิโซและดอกตูมของมันมีลักษณะเป็นภาวะพึ่งพากัน กล่าวคือ การอาบแสงแดดจะทำให้ทั้งคู่เจริญเติบโต ท้ายที่สุด ช่อดอกไม้จะส่งกลิ่นหอม เป็นสัญญาณว่าดอกไม้จะบานในอีกไม่ช้า และตัวฟุชิกิโซจะพัฒนาร่าง ฟุชิกิโซจะใช้เวลาอาบแสงแดดนานขึ้นเพื่อพัฒนาร่าง
ในเกมซูเปอร์สแมชบราเธอส์ บรอล ฟุชิกิโซเป็นหนึ่งในตัวละครที่เล่นได้ ภายใต้คำสั่งของผู้ฝึกโปเกมอน หรือโปเกมอนเทรนเนอร์ เทรนเนอร์ยังสามารถครอบครองเซนิกาเมะ และลิซาร์ดอน ได้ โดยที่สามตัวนี้สามารถใช้สลับกันได้ แต่นักสู้คนอื่น ๆ โปเกมอนพวกนี้สามารถเหนื่อยล้าและอ่อนแอลงได้ และต้องถูกสลับตัวออกไปนานระยะหนึ่งเพื่อฟื้นพลัง ในอนิเมะ ฟุชิกิโซปรากฏตัวครั้งแรกในตอนที่ 51 (ความลับของฟูชิกิดาเนะ) ในซีรีส์ออริจินัล ฟุชิกิดาเนะหลายตัวพัฒนาร่างเป็นฟุชิกิโซ ยกเว้นฟุชิกิดาเนะของซาโตชิ ฮารุกะ เพื่อนของซาโตชิ มีฟุชิกิดาเนะเพศเมียพัฒนาร่างเป็นฟุชิกิโซ และเป็นฟุชิกิบานะ ในเวลาต่อมา
ในมังงะ โปเกมอนสเปเชียล ตัวละคร เรด ได้รับฟุชิกิดาเนะจากศาสตราจารย์โอคิโดะ ตั้งชื่อให้มันว่า ฟุชชี่ (フッシー) ในบทที่ 15 "Wartortle Wars" ฟุชิกิดาเนะพัฒนาร่างเป็นฟุชิกิโซหลังต่อสู้กับแมนคีป่าตัวหนึ่ง ในบทที่ 30 "Zap, Zap, Zapdos!" เรดใช้ฟุชชี่ต่อสู้กับธันเดอร์ของผู้หมวดมาชิสุ ในบทที่ 33 "The Winged Legends" ฟุชิกิโซของเรดโดะพัฒนาร่างเป็นฟุชิกิบานะ และรวมตัวกับลิซาร์ดอนของกรีน โอคิโดะ และคาเม็กซ์ของบลู
บรรณาธิการของเกมส์เรดาร์ เบร็ตต์ เอลสตัน เรียกฟุชิกิโซว่าเป็น "ลูกคนกลาง" ในสายวิวัฒนาการของฟุชิกิดาเนะ เนื่องจากไม่ได้น่ารักเท่าฟุชิกิดาเนะ และไม่ดุดันเท่าฟุชิกิบานะ อย่างไรก็ตาม เขามองว่าฟุชิกิโซเป็นขั้นตอนสำคัญในสาย บรรณาธิการของยูจีโอเน็ตเวิกส์ มองว่าฟุชิกิโซเชย ในเกมบรอล และกล่าวว่า ฟุชิกิโซดีกว่าเซนิกาเมะ แต่ด้อยกว่าลิซาร์ดอน นิก กิลเลสพาย จากซาลอน เรียกฟุชิกิโซว่า "คางคกสีเขียวอมฟ้าที่มีกลีบหัวหอมบนหลัง" ลูคัส เอ็ม. โธมัส และแมตต์ คาซาแมสซินา เขียนว่า เพราะว่าชิโกริตา ใช้ท่าคัตเตอร์ใบไม้ (Razor Leaf) ในเกมบรอล ฟุชิกิโซดูเหมือนจะไม่ได้ใช้ ทำให้ดูแปลกเนื่องจากฟุชิกิโซเป็น "สัตว์ประหลาดที่แก่และแข็งแกร่ง" กว่าชิโกริตา โธมัสเขียนว่าฟุชิกิโซเป็นบทพิสูจน์ว่าตัวละครสี่ขาสามารถใช้งานได้ในเกมซูเปอร์สแมชบราเธอส์ ริชาร์ด จอร์จ จากไอจีเอ็น เขียนว่าฟุชิกิโซ "ถูกประเมินต่ำไปในทีแรก แต่เมื่อนำมาใช้งานอย่างเหมาะสม มันกลับมีท่ายอดเยี่ยมหลายท่า" บรรณาธิการของไอจีเอ็น ลูคัส เอ็ม. โธมัส เขียนว่า ฟุชิกิโซเป็นที่จดจำน้อยกว่าฟุชิกิดาเนะและฟุชิกิโซ จนกระทั่งมันมาปรากฏในเกมบรอล เขาบรรยายว่าเป็น "สัตว์ร้านที่ต้องรับมือ" และ "ไม่อ้วนเกินไปที่จะเป็นสัตว์ประหลาดที่เดิมถือว่าเป็นโปเกมอนที่อยู่กลางสายวิวัฒนาการ"

**อ้างอิง**

**แหล่งข้อมูลอื่น**
  ฟุชิกิโซ ใน bulbagarden วิกิโปเกมอน  ฟุชิกิโซ ใน Pokedex Thailand Official
หมวดหมู่:สัตว์เลื้อยคลานในบันเทิงคดี
หมวดหมู่:สายพันธุ์โปเกมอน
หมวดหมู่:โปเกมอนเริ่มต้น
หมวดหมู่:ตัวละครที่เป็นไดโนเสาร์
หมวดหมู่:ตัวละครที่เป็นกบและคางคก
หมวดหมู่:ตัวละครพืช
หมวดหมู่:ตัวละครในบันเทิงคดีที่มีความสามารถเกี่ยวกับพืช
มหกรรมปั้นทรายโลก

มหกรรมปั้นทรายโลกของไทย (World Sand Sculpture Festival of Thailand) หรือปราสาททราย เริ่มเปิดให้ชมตั้งแต่วันที่ 28 พฤศจิกายน พ.ศ. 2550 มีพื้นที่จอดรถ 500 คัน เป็นการปั้นทรายในด้านศิลปกรรมต่าง ๆ ของทั่วโลก และในไทย ภายหลังได้เปลี่ยนชื่อเป็น ปราสาททราย อยู่ด้านหลัง ห้างบิ๊กซี (เดิมเป็นห้างคาร์ฟูร์)

**ประวัติ**
งานมหกรรมปั้นทรายโลกได้ถือกำเนิดเมื่อ 14 ปี มาแล้วในแถบทวีปยุโรป  มีการจัดสร้างประติมากรรมทรายขนาดใหญ่ทั้งกลางแจ้งและภายในอาคาร ในประเทศต่างๆ โดยเฉพาะในประเทศเนเธอร์แลนด์มีการจัดงานหลายครั้ง ในปี 2007 งานที่ Haarlemmermeer เป็นงานมหกรรมปั้นทรายภายในอาคารที่ใหญ่ที่สุดของโลก
การจัดแสดงการปั้นทรายที่กรุงเฮก เนเธอร์แลนด์ ในเดือนพฤษภาคม-มิถุนายน ปี 2008
ความเป็นมาในประเทศไทย นาย Klass Eppo Vogel  ได้วางแผนการจัดงานมหกรรมปั้นทรายโลก ได้ทำการค้นคว้าการสร้างสิ่งก่อสร้างปั้นทรายโลกในประเทศไทย บริษัท เอ็ดดูเทนเม้นท์ เพลนเน็ท จำกัด ได้ร่วมมือกับ สำนักงานเทศบาลเมืองฉะเชิงเทรา ได้จัดงานนี้ขึ้น เพื่อเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดช เนื่องในวโรกาสมหามงคลเฉลิมพระชนมายุ 80 พรรษา  ด้วยผลงานกว่า 30 ชิ้นงาน การจัดงานมหกรรมปั้นทราย เป็นที่นิยมในทวีปยุโรป  โดยเคยจัดงานมาแล้ว ในประเทศ เยอรมนี อังกฤษ ฝรั่งเศส เบลเยี่ยม ฮอลแลนด์ ฯลฯ

**พื้นที่จัดแสดง**

จัดแสดงได้ 3 โซนคือ
โซนที่ 1 จัดแสดงราศีต่างๆ และเทพประจำวันเกิด
โซนที่ 2 จัดแสดงที่มืด พร้อม แสง สี เสียง เป็นศิลปวัฒนธรรมไทย รวมทั้งละครในเรื่องราวต่าง ๆ ของไทย ตัวอย่างเช่น สุดสาคร นางเงือก พระอภัยมณี เหรียญหลวงปู่ทวดแห่งวัดช้างให้ ศึกยุทธหัตถี วัดโสธรวรารามวรวิหาร กินรี อนุสาวรีย์สุนทรภู่ วัดพระศรีรัตนศาสดาราม หนุมานอ้าปาก รูปปั้นยักษ์ นางผีเสื้อสมุทร  
โซนที่ 3 เป็นส่วนของการจัดการแสดงประติมากรรมทรายนานาชาติ ที่จัดแสดงไว้อย่าง เช่น กำแพงเมืองจีน กองทัพทหารแห่งราชวงศ์ฉิน มังกรของประเทศจีน โรงอุปรากรซิดนีย์ หอนาฬิกาบิ๊กเบน ฯลฯ

**รายชื่อนักปั้นทรายจากทั่วโลกและไทย**
 นาย มาร์ติน เท็ดเดอร์    (สวิตเซอร์แลนด์ สวิตเซอร์แลนด์) - นาย Klaas  Eppo  Vogel   ผู้อำนวยการบริษัทอินแอ็กซี่, (เนเธอร์แลนด์ เนเธอร์แลนด์) - นาย Enguerrand David (Belgium เบลเยียม)- นาย Nico  Haven (เนเธอร์แลนด์ เนเธอร์แลนด์)- นาย Michiel  Jo Van Der Boom (เนเธอร์แลนด์ เนเธอร์แลนด์)- นาย Jakub Zimaceke (Czech Republic สาธารณรัฐเช็ก)- นาย Sybren  Klaas  Huizinga (เนเธอร์แลนด์ เนเธอร์แลนด์)   - นาย Jeroen Advocaat (เนเธอร์แลนด์ เนเธอร์แลนด์)- อาจารย์ไพบูลย์ พันธุ์ไชยา (ไทย ไทย)- นาย Martin Alexander Rijerse (Greece กรีซ)- นาย Kevin Bender Crawford (สหรัฐอเมริกา สหรัฐอเมริกา)- นาย Laurentius Borst (ออสเตรเลีย ออสเตรเลีย)- นาย Jan  Willem  Wiersinge (เนเธอร์แลนด์ เนเธอร์แลนด์)  - นาง Hanneke Supply (Belgium เบลเยียม)- นาย Fergus Oliver Mul Vany (Ireland ไอร์แลนด์) - นาย Dave Brian Wille (อิตาลี อิตาลี) - นายชนาธิป ชื่นบำรุง (ไทย ไทย)

**แหล่งข้อมูลอื่น**
  เว็บไซต์ทางการ date=2012-01-19 -  รายการงานมหกรรมปั้นทรายโลกในประเทศต่างๆ date=2008-07-29 -  ข้อมูลมหกรรมปั้นทรายโลก+-  รวมภาพและคำอธิบายของมหกรรมปั้นทรายโลก date=2008-12-11 -  วีดิทัศน์ตัวอย่างของปราสาททราย-  รายละเอียดข้อมูลของมหกรรมปั้นทรายโลก-  ข้อมูลมหกรรมปั้นทรายโลก date=2008-09-27 
หมวดหมู่:เหตุการณ์ในจังหวัดฉะเชิงเทรา
หมวดหมู่:สถานที่ท่องเที่ยวในประเทศไทย
หมวดหมู่:งานจัดแสดง
ทรีคัลเลอรส์

ภาพยนตร์ไตรภาค ทรี คัลเลอร์ส (Trois couleurs, Three Colours, Trzy kolory) เป็นภาพยนตร์สามเรื่อง ที่กำกับโดยคริสซ์ตอฟ เคียสลอฟสกี้ (Krzysztof Kieślowski) ผู้กำกับชาวโปแลนด์ ในปี พ.ศ. 2536  โดยเนื้อหาในแต่ละภาค มีเค้าโครงมาจาก สีธงชาติฝรั่งเศส และคำขวัญประจำชาติของสาธารณรัฐฝรั่งเศส คือ "เสรีภาพ เสมอภาค ภราดรภาพ"  ภาพยนตร์ทั้งสามภาค  มี 2 ภาค พูดภาษาฝรั่งเศส และอีกภาคหนึ่ง พูดภาษาโปแลนด์- สีน้ำเงิน Trois couleurs: Bleu หรือ Three Colours: Blue, Trzy kolory. Niebieski (1993)  ถ่ายทำในฝรั่งเศส  นำแสดงโดยจูเลียต บินอช  - สีน้ำเงิน ให้ความหมายแทน เสรีภาพ (Liberté)- สีขาว Trzy kolory: Biały หรือ Three Colours: White, Trois couleurs: Blanc (1994) ถ่ายทำในฝรั่งเศส ด้วยภาษาโปแลนด์ นำแสดงโดย Zbigniew Zamachowski และ จูลี เดลปี - สีขาว ให้ความหมายแทน ความเสมอภาค (Égalité)- สีแดง Trois couleurs: Rouge หรือ Three Colours: Red, Trzy kolory. Czerwony (1994) ถ่ายทำในสวิตเซอร์แลนด์ ด้วยภาษาฝรั่งเศส นำแสดงโดย ไอรีน จาค็อบ และ Jean-Louis Trintignant - สีแดง ให้ความหมายแทน ภราดรภาพ (Fraternité)
ภาพยนตร์ทั้งสามภาค เขียนบทโดย คริสซ์ตอฟ เคียสลอฟสกี้ ร่วมกับ คริสซ์ตอฟ พิซซิวิคซ์ (Krzysztof Piesiewicz) เป็นภาพยนตร์เรื่องสุดท้ายของเคียสลอฟสกี้ ก่อนจะเสียชีวิตในปี พ.ศ. 2539

**แหล่งข้อมูลอื่น**
title=Trois couleurs: Bleu
*title=Trzy kolory: Bialy
*title=Trois couleurs: Rouge
หมวดหมู่:ภาพยนตร์ฝรั่งเศส
หมวดหมู่:ภาพยนตร์โปแลนด์
หมวดหมู่:ภาพยนตร์ที่กำกับโดย คริสซ์ตอฟ เคียสลอฟสกี้
หมวดหมู่:ภาพยนตร์โปแลนด์ที่ออกฉายในปี พ.ศ. 2536
หมวดหมู่:ภาพยนตร์ที่ออกฉายในปี พ.ศ. 2537
หมวดหมู่:ภาพยนตร์ไตรภาค
หมวดหมู่:ภาพยนตร์ที่ถ่ายทำในปารีส
หมวดหมู่:ภาพยนตร์ที่ถ่ายทำในประเทศสวิตเซอร์แลนด์
หมวดหมู่:ภาพยนตร์ที่ถ่ายทำในประเทศโปแลนด์
บิโกร

MA-05 บิโกร (ญี่ปุ่น:ビグロ  ;อังกฤษ:Bigro) เป็นโมบิลอาเมอร์ของอาณาจักรซีอ้อนซึ่งมีบทบาทในอะนิเมะ โมบิลสูทกันดั้มและได้รับการออกแบบโดยคุนิโอะ โอคาวาระ

**เนื้อเรื่อง**
บิโกรเป็นโมบิลอาเมอร์ที่ดัดแปลงมาจาก MIP-X1ซึ่งเป็นโมบิลอาเมอร์ที่บริษัทMIPพัฒนาก่อนเริ่มสงคราม บิโกรมีจุดเด่นที่ติดตั้งท่อขับดันซึ่งมีกำลังสูงไว้ทำให้มีความเร็วสูงมาก บิโกรติดตั้งกงเล็บขนาดใหญ่ไว้เหมือนแขนซึ่งสามารถใช้จับโมบิลสูทของศัตรูได้ เนื่องจากมีกำลังมาก บิโกรจึงติดตั้งปืนอนุภาคที่มีอานุภาพสูงและมิสไซล์ลันเชอร์ไว้เป็นอาวุธจึงมีพลังทำลายในระยะไกลที่รุนแรง แต่เนื่องจากรูปร่างของบิโกรนั้นไม่เหมาะกับการต่อสู้ในระยะประชิดตัวจึงมักใช้ในการโจมตียานรบมากกว่า บิโกรมีค่าใช้จ่ายในการผลิตที่สูง ตลอดช่วงสงครามหนึ่งปีมีบิโกรที่สร้างเสร็จสมบูรณ์จำนวน12เครื่องเท่านั้น
ในโมบิลสูทกันดั้มฉบับฉายทางโทรทัศน์ บิโกรมีบทบาทในตอนที่31 ซึ่งทอควานใช้บิโกรไล่ตามยานไวต์เบสที่กำลังหนีจากยานซันซิบาร์ของชาร์ อัสนาเบิลและถูก RX-78-2 กันดั้มของอามุโร่ เรย์ทำลาย ในช่วงท้ายของเรื่อง บิโกรยังปรากฏในฉากหลังระหว่างการสู้รบที่ปราการอวกาศ อบาโออากู

**บิกแรงก์**
MA-05Ad บิกแรงก์ (ญี่ปุ่น:ビグ・ラング  ;อังกฤษ:Big-Rang) เป็นรุ่นพิเศษของบิโกรซึ่งมีบทบาทสำคัญในโอวีเอคอมพิวเตอร์กราฟิกส์ โมบิลสูทกันดั้มเอ็มเอสอิกลู : อโพคาลีปส์ 0079  โดยเป็นหุ่นตัวเอกในตอนจบและได้รับการออกแบบโดยฮาจิเมะ คาโทกิ
บิกแรงก์ได้รับการออกแบบมาเพื่อให้เป็นยูนิตสนับสนุนการสู้รบของโมบิลพ็อด MP-02A อ็อกโก โดยติดบิโกรไว้บนตัวถังของยานรบซึ่งดัดแปลงจนเป็นเหมือนเกราะกระโปรงขนาดใหญ่ ทำให้เป็นโมบิลอาเมอร์ที่มีขนาดใหญ่ที่สุดในช่วงสงครามหนึ่งปี บิกแรงก์สามารถเก็บอ็อกโกไว้ในตัวเพื่อทำการซ่อมบำรุงได้ ทำให้อ็อกโกสามารถสู้รบได้เป็นเวลานาน นอกจากอาวุธเดิมที่ติดบนบิโกรแล้ว บิกแรงก์ยังมีมิสไซล์ต่อต้านยานรบและพลุป้องกันบีมติดตั้งไว้ ซึ่งพลุนี้จะกระจายอนุภาคไมนอฟสกี้อย่างหนาแน่นออกมาเพื่อป้องกันบีมที่ยิงจากภายนอก บิกแรงก์ยังมีกำลังเพิ่มจากเครื่องกำเนิดพลังงานของยานรบ จึงสามารถยิงปืนใหญ่มหาอนุภาคได้รุนแรงกว่าเดิมมาก จุดอ่อนสำคัญของบิกแรงก์ก็คือความเร็วที่ต่ำมาก
บิกแรงก์ออกรบในวันสุดท้ายของสงครามหนึ่งปีที่อบาโออากูโดยมีโอลิเวอร์ มาย วิศวกรผู้สังเกตการของหน่วย603เป็นนักบิน ซึ่งโอลิเวอร์สามารถจมยานชั้นซาลามิสและแม็กเจลแลนรวมถึงหกลำในการต่อสู้ก่อนที่บิกแรงก์จะถูกทำลาย ส่วนโอลิเวอร์นั้นรอดมาได้

**รูปแบบอื่นๆ**

**MA-05M บิโกรไมเยอร์**
ปรากฏตัวในวิดีโอเกม GUNDAM TACTICS -MOBILITY FLEET 0079 เป็นบิโกรที่ได้รับการปรับปรุงให้สามารถต่อสู้กับโมบิลสูทได้ดีขึ้น โดยติดบีมแคนน่อนไว้ที่กรงเล็บทั้งสองข้าง ซึ่งแขนกลนี้ได้รับการดัดแปลงให้สามารถพับเก็บไว้ใต้ส่วนลำตัวได้ บิโกรไมเยอร์มีส่วนลำตัวที่เพรียวกว่าบิโกรโดยเอามิสไซล์ลันเชอร์ออกไปและติดตั้งท่อขับดันเพิ่มให้มีความเร็วมากกว่าเดิม

**อ้างอิง**

**ดูเพิ่ม**
 รายชื่อหุ่นยนต์ใน Universal Century
หมวดหมู่:หุ่นยนต์ใน Universal Century
กลยุทธ์แสร้งปล่อยเพื่อจับ

กลยุทธ์แสร้งปล่อยเพื่อจับ หรือ อวี้ฉินกู้จ้ง (In order to capture, one must let loose; p=Yù qín gū zòng) เป็นกลยุทธ์ที่มีความหมายถึงการใช้สติปัญญาในการวางแผน การจับเชลยศึกสงครามได้นั้นถ้าหากบีบคั้นจนเกินไปจนไม่สามารถรีดเอาความต่าง ๆ ได้ เปรียบประหนึ่ง "สุนัขที่จนตรอก ย่อมต่อสู้จนสุดชีวิต" การปล่อยศัตรูให้เป็นฝ่ายหลบหนีก็จักเป็นการทำลายขวัญและกำลังใจ ความเหิมเกริมของศัตรูได้ การปล่อยศัตรูหลบหนีจะต้องนำกำลังไล่ติดตามอย่าลดละ เพื่อเป็นการบั่นทอนกำลังทหารของศัตรูให้อ่อนแรง กะปลกกะเปลี้ย ครั้นเมื่อหมดสิ้นเรี่ยวแรง มิได้มีใจคิดต่อสู้ด้วยก็จะยอมจำนนสวามิภักดิ์ เมื่อนั้นจึงจับเอาเป็นเชลยได้โดยง่าย ซึ่งเป็นการทำศึกสงครามที่ไม่เสียเลือดเนื้อและกำลังทหาร อีกทั้งยังเป็นเหตุให้ศัตรูแตกพ่ายยับเยินไปเอง ตัวอย่างการนำเอากลยุทธ์แสร้งปล่อยเพื่อจับไปใช้ได้แก่ขงเบ้งที่ทำศึกสงครามกับเบ้งเฮ็ก เมื่อจับได้เป็นเชลยก็ปล่อยตัวเสียเพื่อให้เบ้งเฮ็กไปรวบรวมผู้คนมาต่อสู้อีกครั้ง จนกระทั่งยอมแพ้และสวามิภักดิ์ต่อขงเบ้ง

**ดูเพิ่ม**
 สามก๊ก- ตำราพิชัยสงคราม- ตำราพิชัยสงครามซุนวู

**อ้างอิง**
แสร้งปล่อยเพื่อจับ
แสร้งปล่อยเพื่อจับ
กลยุทธ์โยนกระเบื้องล่อหยก

กลยุทธ์โยนกระเบื้องล่อหยก หรือ เพาจวนอิ่วอวี้ (Tossing out a brick to get a jade gem; p=Pāo zhuān yǐn yù) เป็นกลยุทธ์ที่มีความหมายถึงการใช้สิ่งใดที่มีความคล้ายคลึงกันในการหลอกล่อศัตรู ให้ศัตรูเกิดความสับสนและต้องกลอุบายแตกพ่ายไป การใช้กลยุทธ์โยนกระเบื้องล่อหยกนี้ เป็นกลยุทธ์ที่กำหนดขึ้นตามสภาพรูปธรรมของศัตรู ในยามทำศึกสงครามเมื่อได้รบพุ่งกับศัตรู แม่ทัพหรือขุนศึกฝ่ายตรงข้ามมีแต่ความโง่เง่า มิรู้จักการพลิกแพลงกลยุทธ์ในเชิงรบ จักหลอกล่อด้วยผลประโยชน์ อำนาจวาสนา ถ้าศัตรูหลงในลาภยศต่าง ๆ มิรู้ผลร้าย ขาดการไตร่ตรองใคร่ครวญในกลอุบาย ก็สามารถลอบซุ่มทหารโจมตีเอาชนะมาเป็นของตนได้โดยง่าย ตัวอย่างการนำเอากลยุทธ์โยนกระเบื้องล่อหยกไปใช้ได้แก่ขงเบ้งที่พึงพอใจฝีมือเกียงอุยจึงอยากได้ตัวไว้ จึงยอมเสียแฮหัวหลิมซึ่งมีตำแหน่งเป็นถึงบุตรเขยของโจโฉเพียงเพื่อให้ได้มาซึ่งนายทหารที่มีสติปัญญาเป็นเลิศ

**ดูเพิ่ม**
 สามก๊ก- ตำราพิชัยสงคราม- ตำราพิชัยสงครามซุนวู

**อ้างอิง**
โยนกระเบื้องล่อหยก
โยนกระเบื้องล่อหยก
กลยุทธ์จับโจรเอาหัวโจก

กลยุทธ์จับโจรเอาหัวโจก หรือ ฉินเจ๋ยฉินหวาง (Defeat the enemy by capturing their chief; p=Qín zéi qín wáng) เป็นกลยุทธ์ที่มีความหมายถึงการทำศึกสงคราม จักต้องบุกเข้าโจมตีศัตรูในจุดที่เป็นจุดยุทธศาสตร์ของกองทัพ เพื่อสลายกำลังของศัตรูให้แตกกระจาย ศัตรูที่มีแม่ทัพฝีมือดีในการทำศึกสงครามย่อมเป็นขวัญและกำลังใจของเหล่าทหาร การวางแผนใช้กลอุบายหลอกล่อเอาชนะแม่ทัพที่มีฝีมือในเชิงยุทธ์ที่เก่งกาจ จักให้ต้องกลอุบายที่สับสน หลอกล่อให้หลงทิศและขจัดไปเสียให้พ้น เสมือน "มังกรสู้บนปฐพี ก็อับจนหมดหนทาง" ซึ่งเปรียบประหนึ่งดุจมังกรในท้องทะเล อาจหาญขึ้นมาต่อสู้กับศัตรูบนผืนแผ่นดิน ก็ย่อมได้รับความปราชัยแก่ศัตรูได้โดยง่าย ตัวอย่างการนำเอากลยุทธ์จับโจรเอาหัวโจกไปใช้ได้แก่ขงเบ้งที่มีความกริ่งเกรงต่อสุมาอี้ในการทำศึกสงครามกับวุยก๊กจึงวางกลอุบายขจัดสุมาอี้ ซึ่งเมื่อปราศจากสุมาอี้แล้วขงเบ้งก็ไม่เกรงกลัวต่อความยิ่งใหญ่ของกองทัพวุยก๊กอีกต่อไป

**ดูเพิ่ม**
 สามก๊ก- ตำราพิชัยสงคราม- ตำราพิชัยสงครามซุนวู

**อ้างอิง**
จับโจรเอาหัวโจก
จับโจรเอาหัวโจก
กลยุทธ์ถอนฟืนใต้กระทะ

กลยุทธ์ถอนฟืนใต้กระทะ หรือ ฝูตี่โชวซิน (Remove the firewood under the cooking pot; p=Fǔ dǐ chōu xīn) เป็นกลยุทธ์ที่มีความหมายถึงการพิเคราะห์เปรียบเทียบกำลังของศัตรูในการทำศึกสงคราม ถ้ากองทัพมีน้อยกว่าควรพึงหาทางบั่นทอนขวัญและกำลังใจ ความฮึกเหิมของศัตรูให้ลดน้อยถอยลง คัมภีร์อี้จิงกล่าวว่า "ดุจฟ้าอยู่เหนือน้ำ" โดยคำว่า "น้ำ" หมายถึงความแข็งแกร่ง คำว่า "ฟ้า" หมายถึงความอ่อนแอ เมื่อรวมกันแล้ว "ดุจฟ้าอยู่เหนือน้ำ" หมายความถึงความอ่อนชนะความแข็ง คือการพึงใช้วิธีอ่อนพิชิตแข็ง ฉกฉวยจังหวะและโอกาสในการทำลายกองทัพส่วนหนึ่งของศัตรูให้แตกพ่ายย่อยยับในภายหลัง ตัวอย่างการนำเอากลยุทธ์ถอนฟืนใต้กระทะไปใช้ได้แก่เกียงอุยที่วางกลอุบายให้พระเจ้าโจฮวนหลงเชื่อว่าเตงงายคิดหมายตั้งตนเองเป็นใหญ่และสั่งให้จับไปฆ่า

**ดูเพิ่ม**
 สามก๊ก- ตำราพิชัยสงคราม- ตำราพิชัยสงครามซุนวู

**อ้างอิง**
ถอนฟืนใต้กระทะ
ถอนฟืนใต้กระทะ
กลยุทธ์กวนน้ำจับปลา

กลยุทธ์กวนน้ำจับปลา หรือ หุนเสว่ยออวี๋ (Catch a fish while the water is disturbed; p=Hún shuǐ mō yú) เป็นกลยุทธ์ที่มีความหมายถึงการรู้จักฉกฉวยจังหวะที่ศัตรูเกิดความปั่นป่วนภายในกองทัพให้เป็นประโยชน์ แย่งยึดเอาผลประโยชน์นั้นมาเป็นของตน นำกำลังทหารบุกเข้าโจมตีเพื่อให้ได้มาซึ่งชัยชนะ การเอาชัยชนะจากศัตรูโดยอาศัยความปั่นปวนภายในกองทัพ เป็นดุจดั่งพายุฝนที่พัดกระหน่ำในยามค่ำคืน ภูมิประเทศที่ต่ำกว่าก็จักขังน้ำฝนไว้เป็นแอ่ง ธรรมชาติของมนุษย์เมื่อสัมผัสกับไอเย็นและละอองฝนจักเข้าสู่ห้วงนิทรา การเฝ้าระวังเวรยามย่อมหละหลวม กองกำลังป้องแนวสำคัญย่อมเพิกเฉยต่อหน้าที่ ทำให้สามารถบุกเข้าโจมตียึดครองได้โดยง่าย ตัวอย่างการนำเอากลยุทธ์กวนน้ำจับปลาไปใช้ได้แก่อ้วนเสี้ยวที่วางกลอุบายหลอกใช้กองซุนจ้านในการนำกองกำลังทหารบุกร่วมเข้าโจมตียึดเอาเกงจิ๋วจากฮันฮก

**ดูเพิ่ม**
 สามก๊ก- ตำราพิชัยสงคราม- ตำราพิชัยสงครามซุนวู

**อ้างอิง**
กวนน้ำจับปลา
กวนน้ำจับปลา
กลยุทธ์จักจั่นลอกคราบ

กลยุทธ์จักจั่นลอกคราบ หรือ จินฉานทวอเชี่ยว (Slough off the cicada's golden shell; p=Jīn chán tuō qiào) เป็นกลยุทธ์ที่มีความหมายถึงการรักษาไว้ซึ่งตามแบบแผนการจัดแนวรบในรูปแบบเดิม ให้แลดูสง่าและน่าเกรงขาม เป็นการหลอกล่อไม่ให้ศัตรูเกิดความสงสัย ไม่กล้าผลีผลามนำกำลังทหารบุกเข้าโจมตี เมื่อรักษาแนวรบไว้เป็นตั้งมั่นแล้วจึงแสร้งถอยทัพอย่างปกปิด เคลื่อนกำลังทหารให้หลบหลีกไป คัมภีร์อี้จิงกล่าวว่า "เลี่ยงเพื่อสลายลวง" โดยคำว่า "เลี่ยง" หมายถึงการหลบหลีก คำว่า "ลวง" หมายถึงการทำให้เกิดความสับสนงงงวย เมื่อรวมกันแล้ว "เลี่ยงเพื่อสลายลวง" หมายความถึงการหลบหลีกโดยมิให้ผู้ใดล่วงรู้ ซึ่งนับว่าเป็นกลยุทธ์ในการถอยทัพโดยไม่เกิดความกระโตกกระตาก เพื่อให้บรรลุยังเป้าหมายที่ได้กำหนดไว้ หรือเป็นการหลีกเลี่ยงความสูญเสียเลือดเนื้อหรือการปะทะที่อาจเกิดขึ้นในกองทัพ ตัวอย่างการนำเอากลยุทธ์จักจั่นลอกคราบไปใช้ได้แก่ขงเบ้งที่วางกลอุบายอำพรางการถอยทัพกลับจ๊กก๊กในการบุกวุยก๊กครั้งที่ 5 โดยไม่ให้สุมาอี้ล่วงรู้และนำกำลังทหารติดตามมา

**ดูเพิ่ม**
 สามก๊ก- ตำราพิชัยสงคราม- ตำราพิชัยสงครามซุนวู

**อ้างอิง**
จักจั่นลอกคราบ
จักจั่นลอกคราบ
กลยุทธ์ปิดประตูจับโจร

กลยุทธ์ปิดประตูจับโจร หรือ กวนเหมินจวอเจ๋ย (Shut the door to catch the thief; p=Guān mén zhōu zéi) เป็นกลยุทธ์ที่มีความหมายถึงเมื่อต้องเผชิญหน้ากับศัตรูที่มีความอ่อนแอแลด้วยจำนวนที่น้อยนิด พึงตีโอบล้อมแล้วบุกทำลายเสียให้สิ้นซาก เพื่อเป็นการป้องกันไม่ให้เป็นภัยต่อไปในภายหลัง คัมภีร์อี้จิ้งกล่าวว่า "ปล่อยมิเป็นคุณซึ่งติดพัน" โดยคำว่า "ปล่อย" หมายความถึงการแตกกระจายออกเป็นกองเล็กกองน้อยของศัตรู พละกำลังย่อมอ่อนเปลี้ย ไร้สมรรถนะ เสียขวัญและกำลังใจในการต่อสู้ คำว่า "ติดพัน" หมายความถึงการติดตามไล่ล่าอย่างไม่ลดละทั้งระยะทางใกล้หรือไกล ซึ่งคำว่า "มิเป็นคุณติดพัน" ก็คือเมื่อแม้นศัตรูจะแตกออกเป็นกองเล็กกองน้อย หากในการทำศึกสงครามแล้วปล่อยให้หลบหนีไปได้ด้วยเหตุอันใดก็ตาม แม้จะเป็นเพียงกองเล็ก ๆ แต่อาจนำภัยหวนย้อนกลับมาสร้างความยุ่งยากได้ในภายหลังจนต้องไล่ติดตามเพื่อทำลายเสีย เช่นนี้มิเป็นประโยชน์ในการทำศึกสงคราม ตัวอย่างการนำเอากลยุทธ์ปิดประตูจับโจรไปใช้ได้แก่ลิบองที่วางกลอุบายดักจับกวนอูและกวนเป๋งที่นำกำลังทหารหวนกลับมาตีเกงจิ๋วคืน หลังจากกวนอูพลาดท่าเสียทีให้แก่ซุนกวน

**ดูเพิ่ม**
 สามก๊ก- ตำราพิชัยสงคราม- ตำราพิชัยสงครามซุนวู

**อ้างอิง**
ปิดประตูจับโจร
ปิดประตูจับโจร